C 217/22
LT
Europos Sąjungos oficialusis leidinys
2023 6 20
1.
ĮVADAS
1.
2023 m. kovo 9 d. Europos Komisija paskelbė Rekomendaciją dėl Tarybos sprendimo, kuriuo suteikiami įgaliojimai pradėti derybas dėl Europos Sąjungos ir Bolivijos Daugiatautės Valstybės susitarimo dėl Europos Sąjungos teisėsaugos bendradarbiavimo agentūros (Europolo) ir Bolivijos kompetentingų kovos su sunkiais nusikaltimais ir terorizmu institucijų keitimosi asmens duomenimis.
Kartu su Rekomendacija pateikiamas atitinkamas jos priedas.
2.
Rekomendacijos tikslas – pradėti derybas su Bolivijos Daugiataute Valstybe (toliau – Bolivija), siekiant pasirašyti ir sudaryti tarptautinį susitarimą dėl Europolo ir Bolivijos kompetentingų kovos su sunkiais nusikaltimais ir terorizmu institucijų keitimosi asmens duomenimis.
Rekomendacijos priede išdėstyti Tarybos derybiniai nurodymai Komisijai, t. y. tikslai, kuriuos per derybas pastaroji turėtų stengtis pasiekti ES vardu.
3.
Rekomendacijos aiškinamajame memorandume Komisija nurodo, kad Lotynų Amerikos organizuotos nusikalstamos grupės kelia didelę grėsmę ES vidaus saugumui, nes jų veiksmai vis dažniau būna susiję su įvairiais nusikaltimais Sąjungoje, visų pirma prekybos narkotikais srityje (2).
Europolo parengtame 2021 m.
Europos Sąjungos sunkių formų ir organizuoto nusikalstamumo grėsmių vertinime (SOCTA) pabrėžiama, kad ES prekiaujama precedento neturinčiais neteisėtų narkotikų iš Lotynų Amerikos kiekiais, už kuriuos gaunamas milijardus eurų siekiantis pelnas, o šios lėšos naudojamos įvairioms nusikalstamoms organizacijoms (tarptautinėms ir ES) finansuoti ir ES teisinės valstybės principui silpninti (3).
4.
Didžioji dalis ES konfiskuojamų narkotikų atgabenama jūra, visų pirma jūriniuose konteineriuose (4), o į ES jie siunčiami tiesiai iš jų gamybos šalių, taip pat iš kaimyninių kilmės šalių Lotynų Amerikoje (5).
Bolivija yra trečia pagal dydį kokainmedžių augintoja pasaulyje, kurios produkcija sudaro 12,5 proc. visos pasaulio produkcijos (6).
5.
2022–2024 m. programavimo dokumente Europolas pažymėjo, kad, be kita ko, didėjanti narkotikų paklausa ir išaugęs narkotikų gabenimo maršrutų ES skaičius pagrindžia tvirtesnio bendradarbiavimo su Lotynų Amerikos šalimis poreikį.
Šiuo tikslu 2022 m. gruodžio mėn. Bolivija buvo įtraukta į Europolo prioritetinių partnerių, su kuriais agentūra gali sudaryti darbo susitarimus, sąrašą (7).
6.
Europos narkotikų ir narkomanijos stebėsenos centras (EMCDDA) Boliviją taip pat išskyrė kaip vieną svarbiausių tarptautinių partnerių, galinčių padėti mažinti pasaulinę kokaino pasiūlą.
7.
Ši EDAPP nuomonė pateikiama atsižvelgiant į 2023 m. kovo 9 d. Europos Komisijos kreipimąsi dėl konsultacijos pagal Europos Parlamento ir Tarybos reglamentas (ES) 2018/1725 (8) (ESDAR) 42 straipsnio 1 dalį.
EDAPP palankiai vertina tai, kad su juo konsultuojamasi dėl Rekomendacijos, ir tikisi, kad ši nuomonė bus nurodyta Tarybos sprendimo preambulėje.
Be to, EDAPP palankiai vertina Rekomendacijos 4 konstatuojamojoje dalyje pateiktą nuorodą į Europos
(2) Žr.
Rekomendacijos aiškinamojo memorandumo 2 puslapį.
(3) Europos Sąjungos sunkių formų ir organizuoto nusikalstamumo grėsmių vertinimas.
Korupcijos poveikis: organizuoto nusikalstamumo įsiskverbimas į Europos ekonomiką ir visuomenę ir jo daroma žala, 12 puslapis.
(4) „Europol and the global cocaine trade“ (liet.
Europolas ir pasaulinė prekyba kokainu), pateikta https://www.emcdda.europa.eu/ publications/eu-drug-markets/cocaine/europe-and-global-cocaine-trade_en (5) „Europol and the global cocaine trade“ (liet.
Europolas ir pasaulinė prekyba kokainu), pateikta https://www.emcdda.europa.eu/ publications/eu-drug-markets/cocaine/europe-and-global-cocaine-trade_en (6) „EU Drug Market: Cocaine“ (liet.
ES narkotikų rinka.
Kokainas), pateikta „EU Drug Market: Cocaine“ www.emcdda.europa.eu (7) Aiškinamasis memorandumas, 2 psl.
(8) 2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr.
45/2001 ir Sprendimas Nr. 1247/2002/EB (OL L 295, 2018 11 21, p. 39).